गणगौर उत्सव : महिलाओं ने दिए सुझाव
गणगौर पर्व धूमधाम से मनाने के लिए गणगौर उत्सव समिति राजवाड़ा चौक की बैठक रखी गई। जिसमें आयोजन को लेकर चर्चा की गई। उत्सव प्रभावशाली बने इसलिए उपस्थित समिति के सदस्यों एवं महिलाओं ने अपने-अपने सुझाव रखे।
गणगौर उत्सव के दौरान प्रश्न-मंच, फेंसी ड्रेस, रांगोली, मेहंदी प्रतियोगिता, सांस्कृतिक कार्यक्रम आयोजित किए जाएंगे। गणगौर पर निकाले जाने वाले जुलूस को प्रभावी बनाने हेतु प्रतिमाओं को वाहन पर विराजित किया जाएगा, जिसमें प्रत्येक समाज की महिलाओं की भागीदारी रहेगी। बैठक में महिलाओं को सभी समाज से संपर्क करने का उत्तर दायित्व सौंपा गया। साथ ही तय किया कि अगली बैठक में हर समाज से 10 महिलाओं की भागीदार आवश्यक हो। समिति के संयोजक नानालाल कोठारी ने बताया आयोजन की रूपरेखा के लिए अगली बैठक 10 मार्च को शाम 5 बजे पैलेस गार्डन रखी गई है। इस अवसर पर कुंता सोनी, दीपा सोनी, राजकुमारी सोनी, मोनिका सोनी, अंजना सोनी, किरण माहेश्वरी, देवकन्या सोगनरा, सुशीला राजकुमारी, दुर्गा चौहान मौजूद थी। संचालन नीरजसिंह राठौर ने किया।
गणगौर को लेकर बैठक में चर्चा करते समिति सदस्य।
hin_Deva hin_Deva hin_Deva hin_Deva